На основу члана 18. и 28. Одлуке о јавним расправама, (Службени гласник града Врања бр. 13/19), сачињава се следећи:

**ИЗВЕШТАЈ**

**О СПРОВЕДЕНОЈ ЈАВНОЈ РАСПРАВИ О**

**НАЦРТУ ОДЛУКЕ О ИЗМЕНАМА И ДОПУНАМА**

**ОДЛУКЕ О БУЏЕТУ ОПШТИНЕ ВЛАДИЧИН ХАН ЗА 2019. ГОДИНУ**

**(РЕБАЛАНС 2)**

**1.**

Општинско веће Општине Владичин Хан у сарадњи са Одељењем за финансије и привреду Општинске управе Општине Владичин Хан спровело је јавну расправу о нацрту Одлуке о изменама и допунама одлуке о Буџету општине Владичин Хан за 2019. Годину (Ребаланс 2) у периоду од 28.10.2019 године до 14.11.2019. године.

Отворени састанак о предложеном нацрту Одлуке о изменама и допунама Одлуке о буџету Општине Владичин Хан за 2019. Годину (Ребаланс 2) одржан је у четвртак, 14.11.2019.године у просторији Тренинг центра “Connection” Општине Владичин Хан са почетком у 8:00 часова. Позив за јавну расправу уредно је оглашен дана 25.10.2019. године посредством оглашавања на огласној табли Општинске управе Владичин Хан, радио Хана као и путем званичне интернет странице Општине Владичин Хан а у организацији Општинског већа Општине Владичин Хан.

**2**.

Отворени састанак о предложеном нацрту Одлуке о изменама и допунама Одлуке о буџету Општине Владичин Хан за 2019. Годину (Ребаланс 2) отворила је Бранка Милосављевић, руководитељка Одељења за финансије и привреду Општинске управе Владичин Хан, која је, у најважнијим сегментима, представила основне разлоге за доношење Ребаланса како у делу остварења прихода и примања тако и у делу извршавања буџета односно расхода и издатака.

**3.**

Нацрт Одлуке је био доступан јавности, тако што је био постављен на интернет страници Општине Владичин Хан. Било је обезбеђено стално присуство стручног лица које је, сваког радног дана, омогућавало увид у комплетан текст одлуке са давањем образложења и детаљнијих информација о појединим апропријацијама и које је указивало на могућност да се примедбе на нацрт одлуке могу достављати у писменој форми.

До почетка одржавања и на самој јавној расправи није било примедби на нацрт одлуке а Конкретни предлози за измену нацрта Ребаланса односили су се на следеће:

- Захтев ПУ Пчелица који у односу на нацрт Ребаланса садржи следеће измене: **Трансфери Републике за реализацију обавезног припремног предшколског програма умањују се за 300,000 динара и износе 8,500.000,00 динара из којих ће се финансирати стални трошкови у износу од 3,850.000 и услуге по уговору у износу од 4,650.000 динара; конто 413 и 414 увећавају се за по 50.000 динара на извору 01, па се за 100.000 динара умањује конто 512 такође на извору 01.**

**-** Захтев ЈП Водовод који у односу на нацрт Ребаланса садржи следеће измене: **У оквиру извора финансирања 09 - на позицији 91/1 економске класификације 621 извршити умањење од 500.000 динара и за исти износ увећати позицију 111 економске класификације 621.**

- Стручне службе Општинске управе су иницирале неопходност незнатних измена појединих позиција Нацрта Ребаланса 2 које се огледају у следећем:

**\* позицију 76 економске класификације 451 умањити за 1,000.000 динара – извор 01**

**\* позицију 102 економске класификације 511 умањити за 500.000 динара – извор 01**

**\* позицију 99 економске класификације 424 увећати за 500.000 динара – извор 01**

**\* позицију 49 економске класификације 415 увећати за 150.000 динара – извор 01**

**\* позицију 55 економске класификације 425 умањити за 500.000 динара – извор 01**

**\* позицију 56 економске класификације 426 увећати за 200.000 динара – извор 01**

**\* позицију 57 економске класификације 465 умањити за 300.000 динара – извор 01**

**\* позицију 61 економске класификације 485 умањити за 400.000 динара – извор 01**

**\* позицију 62 економске класификације 511 умањити за 150.000 динара – извор 01**

**\* позицију 63 економске класификације 512 увећати за 2,100.000 динара – извор 01**

**\* позицију 64 економске класификације 515 умањити за 200.000 динара – извор 01**

**\* позицију 66 економске класификације 499 умањити за 2,000.000 динара – извор 01**

**\* позицију 91 економске класификације 511 умањити за 2,000.000 динара – извор 09**

**\* отворити нову позицију 90/3 економске клас. 424 на износ од 3,300.000 - извор 01**

**\* у циљу реализације новоодобреног пројекта опремања предшколске установе и едукације стручног особља отворити у оквиру програма 8 – Предшколско образовање и васпитање позиције:**

**- 133/1, економска класификација 481 на извору 07 – 2,450.000,00 динара и**

**- 134/1, економска класификација 512 на извору 07 – 2,050.000,00 динара**

**4.**

Након уводног излагања и образложења Нацрта одлуке о ребалансу буџета за 2019. годину учешће присутне јавности огледало се кроз давање коментара док у писаном облику примедбе, сугестије и питања нису достављана.

Јавна расправа завршена је у 9 часова.

**5.**

Увидом у спискове присутних на јавној расправи утврђена је посета од укупно 27 грађана, представника месних заједница, одборника, већника, корисника буџета и осталих заинтересованих лица. По анализи структуре присутних видљиво је да су само представници корисника буџета и стручних служби Општинске управе били на истој док је НВО сектор имао само једног представника.

Примедби и сугестија на нацрт Одлуке није било те Одељење Општинском већу на анализу и евентуално разматрање упућује нацрт Ребаланса буџета Општине Владичин Хан за 2019. годину без додатних предлога за измене (осим из тачке 3. овог извештаја).

Предлози ближе описани у тачки 3., Одељење за финансије и привреду сматра оправданим и предлаже Општинском већу да приликом утврђивања предлога Одлуке о изменама и допунама Одлуке о буџету Општине Владичин Хан за 2019. Годину (Ребаланс 2) исте прихвати.

Јавну расправу су организовали и реализовали Општинско веће и Одељење за финансије и привреду Општинске управе. Истој је присуствовао Начелник Општинске управе Милош Стојановић као и Заменик Председника Општине Владимир Костић.

**Руководилац Одељења**

**за финансије и привреду**

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Бранка Милосављевић**